Afon Tagus

Afon Tagus (Lladin Tagus, Sbaeneg Tajo, Portiwgaleg: Tejo) yw'r afon hwyaf ar benrhyn Iberia. Mae'n 1,038 km o hyd, gyda 716 km yn Sbaen, 47 km yn ffurfio'r ffin rhwng Sbaen a Portiwgal a 275 km ym Mhortiwgal. Erbyn heddiw, rheolir llif yr afon gan Argae Alcantara.

Tarddle'r Tagus yw'r Fuente de García, ym mynyddoedd yr Albarracín, tra mae ei haber ym Môr Iwerydd gerllaw Lisbon. Y bont hwyaf ar draws yr afon yw Pont Vasco da Gama yn Lisbon, sy'n 17.2 km o hyd. Llifa heibio dinasoedd Aranjuez, Toledo a Talavera de la Reina yn Sbaen ac Abrantes, Santarém, Almada a Lisbon ym Mhortiwgal.

Daw enwau rhanbarthau Alentejo a Ribatejo ym Mhortiwgal o enw'r afon.

Tagus
Tagus